ATP30 บวกเกือบ 15% วอลุ่มทะลุ 353 ลบ.
ATP30 ปิดตลาดวันนี้ราคาอยู่ที่ 1.25 บาท บวก 0.16 บาท หรือ 14.68% สูงสุดที่ 1.37 บาท ต่ำสุดที่ 1.17 บาท มูลค่าซื้อขายที่ 353.24 ล้านบาท
15 ม.ค. 2559

ผู้สื่อข่าวรายงานว่า ราคาหุ้นบริษัท เอทีพี 30 จำกัด (มหาชน) หรือ ATP30 ปิดตลาดวันนี้ราคาอยู่ที่ 1.25 บาท บวก 0.16 บาท หรือ 14.68% สูงสุดที่ 1.37 บาท ต่ำสุดที่ 1.17 บาท มูลค่าซื้อขายที่ 353.24 ล้านบาท ขณะที่ดัชนีตลาดหุ้นไทยโดยรวมลบ 1.38%
บล.เมย์แบงก์ กิมเอ็ง (ประเทศไทย) ระบุในบทวิเคราะห์ (15 ม.ค.) แนะนำด้วยซื้อ ATP30 ให้ราคาเหมาะสม 1.95 บาท เนื่องจากเป็นหุ้นที่ได้ประโยชน์จากราคาน้ำมันดิบที่ปรับตัวลง ATP ดำเนินธุรกิจให้บริการรถรับส่งพนักงาน ได้แก่ รถบัส มินิบัส และรถตู้แบบไม่ประจำทางกับลูกค้าในเขตนิคมอุตสาหกรรม Eastern Seaboard และมีสัดส่วนรายได้ราว 55% ที่คิดค่าบริการแบบคงที่ในอัตราที่ตกลงไว้ในสัญญา ดังนั้น ต้นทุนน้ำมันที่ลดลงจึงเป็นบวกต่ออัตรากำไรของบริษัท
ขณะที่คาดกำไรสุทธิไตรมาส 4/58 จะเติบโตจากปีก่อน และจากไตรมาสก่อน พร้อมทำระดับสูงสุด เนื่องจากบันทึกต้นทุนค่า FA ในการออก IPO ครบแล้วในไตรมาส 3/58
ขณะเดียวกันทิศทางผลประกอบการปี 2559 สดใส เนื่องจากจะรับรู้รายได้จากลูกค้าใหม่อีก 25 คัน จากสิ้นปี 2558 ที่ 235 คัน ดังนั้น จึงเชื่อว่ากำไรรายไตรมาสในปี 2559 จะเติบโตจากปีก่อนทุกไตรมาส และผลักดันให้กำไรสุทธิเติบโต +153% จากปีก่อน เป็น 38 ล้านบาท
ด้าน Valuation น่าสนใจ โดยซื้อขายที่ PER2559 ระดับ 11.7 เท่า ต่ำกว่ากลุ่มขนส่งที่ 22.8 เท่า และ EV/EBITDA ที่ 5.4 เท่าต่ำกว่ากลุ่มขนส่งที่ 11.7 เท่า รวมทั้งให้ผลตอบแทนจากเงินปันผลที่ 3.4%